ΨΗΦΙΣΜΑ ΤΟΥ ΣΥΜΒΟΥΛΙΟΥ

της 11ης Μαρτίου 1996

σχετικά με τις θαλάσσιες μεταφορές μικρών αποστάσεων

(96/C 99/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Α. Έχοντας υπόψη τη συνθήκη για την ίδρυση της Ευρωπαϊκής Κοινότητας,

Εκτιμώντας:

τη Λευκή Βίβλο για τη μελλοντική εξέλιξη της κοινής πολιτικής των μεταφορών της 2ας Δεκεμβρίου 1992 (1), την οποία το Συμβούλιο εδέχθη ευμενώς στις 7, 8 και 19 Ιουνίου 1993 7

την ανακοίνωση της Επιτροπής για τις θαλάσσιες μεταφορές μικρών αποστάσεων της 5ης Ιουλίου 1995 (2) 7

τη σημασία των μεταφορών για την οικονομία της Ευρωπαϊκής Ένωσης 7

τον αύξοντα κορεσμό και το υψηλό κόστος της υποδομής των χερσαίων μεταφορών 7

την εν δυνάμει συμβολή των θαλάσσιων μεταφορών μικρών αποστάσεων στην επίτευξη βιώσιμης κινητικότητας 7

ότι, για τους ανωτέρω λόγους, κρίνεται αναγκαίο να καταβληθούν προσπάθειες, τόσο σε κοινοτικό επίπεδο όσο και σε επίπεδο κρατών μελών, για την προώθηση ή τη βελτίωση των θαλάσσιων μεταφορών μικρών αποστάσεων, μη θιγομένης της ελευθερίας επιλογής των χρηστών 7

ότι τα εμπόδια στην ανάπτυξη των θαλάσσιων μεταφορών μικρών αποστάσεων πρέπει να αρθούν με πρωτοβουλίες των περιφερειακών, τοπικών ή λιμενικών αρχών και του ίδιου του ναυτιλιακού κλάδου,

Β. ΣΗΜΕΙΩΝΕΙ

1. τα σημαντικά για την Ευρωπαϊκή Ένωση πλεονεκτήματα των θαλάσσιων μεταφορών μικρών αποστάσεων σε σχέση με τις χερσαίες μεταφορές, και ιδίως:

α) ύπαρξη διαθέσιμης χωρητικότητας στις θαλάσσιες μεταφορές μικρών αποστάσεων 7

β) μικρότερη κατανάλωση ενεργείας και λιγότερες εκπομπές αερίων ρύπων 7

γ) δυνατότητα συμβολής στην ανάπτυξη περιφερειακών περιοχών της Ένωσης 7

δ) δυνατότητα ανάπτυξης των θαλάσσιων μεταφορών μικρών αποστάσεων με χαμηλό κόστος υποδομής,

2. τις εκθέσεις και τα εγκριθέντα πολυετή προγράμματα εργασίας πολλών διασκέψεων για τις θαλάσσιες μεταφορές σε διάφορες περιοχές, όπως στη Βαλτική, τον Εύξεινο Πόντο και τη Μεσόγειο,

3. τις εκθέσεις και τις προτάσεις του Φόρουμ του Ναυτιλιακού Κλάδου σχετικά με τη σκοπιμότητα της προώθησης των θαλάσσιων μεταφορών μικρών αποστάσεων έναντι των χερσαίων μεταφορών ως βιώσιμης εναλλακτικής λύσης από άποψη οικονομίας, ενέργειας, ασφάλειας και περιβάλλοντος,

Γ. ΔΗΛΩΝΕΙ ότι οι κυριότεροι στόχοι για την πολιτική των θαλάσσιων μεταφορών μικρών αποστάσεων είναι:

1. η επίτευξη ισορροπημένης ανάπτυξης του κλάδου, και

2. η θετική και ενεργός ενσωμάτωση των θαλάσσιων μεταφορών μικρών αποστάσεων, συμπεριλαμβανομένων των δρομολογίων τροφοδοσίας, στην αλυσίδα των συνδυασμένων μεταφορών,

Δ. ΣΚΟΠΕΥΕΙ να επιδιώξει τους στόχους αυτούς ενθαρρύνοντας τις ακόλουθες δράσεις:

1. περαιτέρω ανάπτυξη των περιβαλλοντικών πλεονεκτημάτων από τις θαλάσσιες μεταφορές μικρών αποστάσεων,

2. προώθηση, προς το συμφέρον των χρηστών, του ελεύθερου και θεμιτού ανταγωνισμού μεταξύ των διαφόρων μέσων μεταφοράς, με τον οποίο όλα τα μέσα θα φέρουν πλήρως τα έξοδά τους, συμπεριλαμβανομένου και του εξωτερικού κόστους,

3. τόνωση του ελεύθερου και θεμιτού ανταγωνισμού μεταξύ των κοινοτικών λιμένων και των ναυτιλιακών εταιρειών,

4. βελτίωση της λειτουργίας των λιμένων με σκοπό τη μείωση του κόστους και του χρόνου ελλιμενισμού,

5. αξιοποίηση των συνδυασμένων μεταφορών για την ανάπτυξη των θαλάσσιων μεταφορών μικρών αποστάσεων,

6. τόνωση της εμπιστοσύνης των εφοπλιστών και των επιχειρήσεων μεταφορών στις δυνατότητες των θαλάσσιων μεταφορών μικρών αποστάσεων,

7. εκσυγχρονισμός και, κατά περίπτωση, συντονισμός, εναρμόνισης και απλούστευση των τελωνειακών και λοιπών διοικητικών διατυπώσεων στους λιμένες,

8. ενθάρρυνση των πρωτοβουλιών των ναυτιλιακών επιχειρήσεων που εκτελούν θαλάσσιες μεταφορές μικρών αποστάσεων,

9. κατάρτιση και εφαρμογή πειραματικών σχεδίων για τις θαλάσσιες μεταφορές μικρών αποστάσεων, εκεί όπου δεν στρεβλώνουν τον ανταγωνισμό μεταξύ των μέσων μεταφοράς ή μεταξύ των εταιριών ή των λιμένων όλων των κρατών μελών, και διάδοση των αποτελεσμάτων τους,

10. υποστήριξη της εκπαίδευσης, έρευνας και ανάπτυξης στον τομέα των θαλάσσιων μεταφορών μικρών αποστάσεων και των λιμενικών δραστηριοτήτων,

11. υποστήριξη και επέκταση της ηλεκτρονικής ανταλλαγής δεδομένων (EDI),

Ε. ΥΠΟ ΤΟ ΦΩΣ ΤΩΝ ΠΑΡΑΠΑΝΩ:

1. εκφράζει την εν γένει ικανοποίησή του για το πρόγραμμα δράσης που περιλαμβάνεται στην ανακοίνωση της Επιτροπής,

2. σημειώνει ότι η Επιτροπή θα υποβάλει το ταχύτερο δυνατόν την Πράσινη Βίβλο σχετικά με τον ενδοεπιχειρησιακό καταλογισμό του εξωτερικού κόστους στις μεταφορές,

3. σημειώνει ότι η Επιτροπή θα επεξεργαστεί το ταχύτερο δυνατόν κατευθυντήριες γραμμές σχετικά με τις κρατικές ενισχύσεις στη ναυτιλία και τους λιμένες και θα ζητήσει τη γνώμη των κρατών μελών και του ναυτιλιακού κλάδου επ' αυτών,

4. συμφωνεί ότι η προώθηση των θαλάσσιων μεταφορών μικρών αποστάσεων πρέπει να παραμείνει σημαντικό στοιχείο της δραστηριότητας της Κοινότητας και των κρατών μελών, όπως το σχέδιο διευρωπαϊκού δικτύου μεταφορών και το 4ο Πρόγραμμα Πλαίσιο Έρευνας και Ανάπτυξης,

ΣΤ. ΚΑΛΕΙ ΤΗΝ ΕΠΙΤΡΟΠΗ να προτείνει στο Συμβούλιο ή να επεξεργαστεί, το συντομότερο δυνατόν και αφορύ λάβει υπόψη το πρόγραμμα δράσης της και την αρχή της επικουρικότητας, τα μέτρα που απαιτούνται για την επίτευξη των στόχων που αναφέρονται στο μέρος Γ, και ιδίως μέτρα:

1. που αποτρέπουν τη στρέβλωση του ανταγωνισμού μεταξύ λιμένων,

2. που προωθούν την χρήση των θαλάσσιων μεταφορών μικρών αποστάσεων από το καταναλωτικό κοινό,

3. που τροποποιούν και απλουστεύουν τις υφιστάμενες διοικητικές και τελωνειακές διατυπώσεις στους λιμένες, όσον αφορά τις θαλάσσιες μεταφορές μικρών αποστάσεων,

4. που ενθαρρύνουν πρωτοβουλίες των ναυτιλιακών επιχειρήσεων που εκτελούν θαλάσσιες μεταφορές μικρών αποστάσεων,

5. που υποστηρίζουν προγράμματα εκπαίδευσης, έρευνας και ανάπτυξης στον κλάδο,

6. που ενθαρρύνουν τη χρήση των τεχνολογιών των πληροφοριών για την βελτίστη ανάπτυξη των προκειμένων μεταφορών,

Γ. ΚΑΛΕΙ ΤΑ ΚΡΑΤΗ ΜΕΛΗ:

1. να υποστηρίξουν τους στόχους και τα μέσα που αναφέρονται στα μέρη Γ και Δ,

2. να συνεργασθούν με την Επιτροπή για τη θέσπιση κοινοτικού πλαισίου προώθησης των θαλάσσιων μεταφορών μικρών αποστάσεων,

3. να εφαρμόσουν δράσεις για την τόνωση των θαλάσσιων μεταφορών μικρών αποστάσεων, συνεκτιμώντας το πρόγραμμα δράσης που προτείνεται στην ανακοίνωση της Επιτροπής και να ενθαρρύνουν τις περιφερειακές, τοπικές και λιμενικές αρχές τους καθώς και το ναυτιλιακό τους κλάδο να πράξουν ανάλογα,

4. να προωθήσουν τις πρακτικές διαβουλεύσεις, παραδείγματος χάρη μέσω συζητήσεων στρογγυλής τραπέζης όπως αυτές που διοργανώνονται από το Φόρουμ του Ναυτιλιακού Κλάδου, με συμμετοχή του ναυτιλιακού κλάδου και των περιφερειακών, τοπικών και λιμενικών αρχών.

(1) Έγγρ. COM(92) 494 τελικό.

(2) Έγγρ. COM(95) 317 τελικό.